**Zachary Yuen** (kiin.: 袁俊杰; pinyin: *Yuán Jùnjié*, s. 3. maaliskuuta 1993 Vancouver, Brittiläinen Kolumbia, Kanada) on kanadalais-kiinalainen jääkiekkopuolustaja, joka edustaa KHL:n kiinalaisjoukkue Red Star Kunlunia.

Ura
---

### Seuraura

Yuen aloitti jääkiekkoilun omien sanojensa mukaan 3-vuotiaana kotikaupungissaan Vancouverissa. WHL-joukkue Vancouver Giants varasi hänet 22. pelaajana kesällä 2008. Yuen pelasi kauden 2008–2009 vielä suurimmaksi osaksi BCMML-junioriliigan Greater Vancouver Canadiansissa, mutta Giantsin sijaan hän aloitti WHL-uransa Tri-City Americansissa. Yuenin tulokaskausi 2009–2010 toi liigassa 42 runkosarjaottelussa tehot 1+3=4 ja 22 playoff-ottelussa tehot 1+1=2. Hän eteni Americansin kanssa aina WHL:n finaaleihin saakka, mutta Ed Chynoweth Cupin vei kuitenkin Calgary Hitmen otteluvoitoin 4–1. Kaudella 2010–2011 Yuen teki WHL:n runkosarjassa 32 tehopistettä ja voitti Americansin sisäisen tehotilaston lukemalla +41.

Winnipeg Jets varasi Yuenin neljännellä kierroksella 119. pelaajana NHL:n varaustilaisuudessa 2011. Kaudella 2011–2012 hän oli Tri-City Americansin tehokkain puolustaja tehoilla 12+26=38. Yuen jakoi koko WHL:n tehotilaston voiton joukkuetoverinsa Brendan Shinniminin ja Brandon Wheat Kingsin Mark Stonen kanssa lukemalla +45. WHL Plus-Minus Awardin voitti kuitenkin vähempien päästettyjen maalien turvin Stone. Myös kaudella 2012–2013 Yuen oli Americansin tehokkain puolustaja tehoilla 9+35=44.

Jets ei missään vaiheessa tehnyt tulokassopimusta Yuenin kanssa. Hän osallistui syksyllä 2013 Toronto Maple Leafsin harjoitusleirille ja teki syyskuussa lopulta vapaana agenttina vuoden mittaisen sopimuksen seuran farmijoukkueen, AHL-joukkue Toronto Marliesin kanssa. Yuen pelasi kaudella 2013–2014 kuitenkin vain kolme AHL-ottelua ja hänen kautensa eteni lähes kokonaan ECHL-joukkue Orlando Solar Bearsissa. Syksyllä 2014 Yuen osallistui NHL-joukkue Montréal Canadiensin harjoitusleirille. Lokakuussa hän teki ammattilaistry-out -sopimuksen AHL-joukkue Hamilton Bulldogsin kanssa, mutta hän jäi ilman jatkosopimusta ilman ensimmäistäkään sarjaottelua ja teki vain muutamaa päivää myöhemmin sopimuksen ECHL-joukkue Wheeling Nailersin kanssa. Kesken kauden 2014–2015, tammikuussa 2015 joukkue kauppasi hänet Gwinnett Gladiatorsiin.

Syyskuussa 2015 Yuen teki vuoden mittaisen jatkosopimuksen Atlantaan muuttaneen Gladiatorsin kanssa. Joulukuussa hän vaihtoi sieltä Idaho Steelheadsin riveihin. Yuen voitti kevään 2016 pudotuspeleissä joukkueen sisäisen tehotilaston lukemalla +5.

Kaudeksi 2016–2017 Yuen siirtyi kaksivuotisella KHL:n kiinalaiseen laajennusjoukkue Red Star Kunluniin. Hän oli joukkueen ensimmäinen suoran sopimuksen tehnyt Kiinan kansalainen. Kansalaisuuden ansiosta Yuen täyttää Kunlunissa oman paikkansa vähintään viidestä vaadittavasta joukkueensa oman maan kansalaisesta kokoonpanossa.

### Maajoukkueura

Yuen edusti Canada Pacificin joukkuetta World U-17 Hockey Challengessa vuonna 2010.

Muuta
-----

Yuenin isä on lähtöisin Hongkongista, josta hän muutti 13-vuotiaana Vancouveriin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | Greater Vancouver Canadians | BCMML | 35 | 6 | 13 | 19 | 60 | 6 | 0 | 3 | 3 | 2 |
|  | Tri-City Americans | WHL | 4 | 0 | 0 | 0 | 0 | 7 | 1 | 0 | 1 | 2 |
| 2009–2010 | Tri-City Americans | WHL | 42 | 1 | 3 | 4 | 19 | 22 | 1 | 1 | 2 | 12 |
| 2010–2011 | Tri-City Americans | WHL | 72 | 8 | 24 | 32 | 65 | 10 | 0 | 3 | 3 | 12 |
| 2011–2012 | Tri-City Americans | WHL | 66 | 12 | 26 | 38 | 46 | 15 | 1 | 4 | 5 | 18 |
| 2012–2013 | Tri-City Americans | WHL | 71 | 9 | 35 | 44 | 58 | 5 | 0 | 1 | 1 | 10 |
| 2013–2014 | Toronto Marlies | AHL | 3 | 0 | 0 | 0 | 4 | – | – | – | – | – |
|  | Orlando Solar Bears | ECHL | 48 | 1 | 11 | 12 | 30 | – | – | – | – | – |
| 2014–2015 | Wheeling Nailers | ECHL | 27 | 3 | 4 | 7 | 16 | – | – | – | – | – |
|  | Gwinnett Gladiators | ECHL | 35 | 6 | 10 | 16 | 38 | – | – | – | – | – |
| 2015–2016 | Atlanta Gladiators | ECHL | 17 | 1 | 7 | 8 | 10 | – | – | – | – | – |
|  | Idaho Steelheads | ECHL | 51 | 3 | 17 | 20 | 48 | 7 | 0 | 1 | 1 | 6 |
| 2016–2017 | Kunlun Red Star | KHL | 60 | 3 | 8 | 11 | 42 | 5 | 1 | 0 | 1 | 4 |
| 2017–2018 | Kunlun Red Star | KHL | 21 | 2 | 1 | 3 | 18 | – | – | – | – | – |
|  | KRS Heilongjiang | VHL | 8 | 0 | 0 | 0 | 4 | – | – | – | – | – |
| 2018–2019 | Kunlun Red Star | KHL | 35 | 1 | 1 | 2 | 41 | – | – | – | – | – |
| 3 kautta | yhteensä | KHL | 116 | 6 | 10 | 16 | 101 | 5 | 1 | 0 | 1 | 4 |
| 3 kautta | yhteensä | ECHL | 178 | 14 | 49 | 63 | 142 | 7 | 0 | 1 | 1 | 6 |
| 1 kausi | yhteensä | AHL | 3 | 0 | 0 | 0 | 4 | – | – | – | – | – |

Lähteet
-------

* Zach Yuen The Internet Hockey Databasessa (englanniksi)
* Zach Yuen *Elite Prospects*. Everysport Media Group AB.  (englanniksi)

### Viitteet

1. 1 2  Suikki, Reijo: Kiinan Red Star Kunlun tekee KHL-historiaa  20.7.2016. Turun Sanomat Oy. Viitattu 26.7.2016.
2. 1 2 3 4 5  Zach Yuen *Elite Prospects*. Everysport Media Group AB.  (englanniksi)
3. 1 2  Zach Yuen The Internet Hockey Databasessa (englanniksi)
4. ↑  Toronto Signs Zach Yuen to an AHL Contract  30.9.2013. Toronto Marlies.  Arkistoitu 19.8.2016. Viitattu 26.7.2016. (englanniksi)
5. ↑  Zachary Yuen – The Hockey News (englanniksi)
6. ↑  ECHL TRANSACTIONS – OCT. 11 *ECHL.com*.  11.10.2014. The ECHL. Viitattu 26.7.2016. (englanniksi)
7. ↑  Gladiators sign Baker, Yuen, Barnett *ECHL.com*.  29.9.2015. DULUTH, Ga:  The ECHL. Viitattu 26.7.2016. (englanniksi)
8. ↑  Idaho Steelheads Twitterissä (englanniksi)
9. ↑  Suomalaisvetoinen kiinalaisseura kiinnitti kahden passin miehen *suomikiekko.com*.  18.7.2016. Nordic Sport Media. Viitattu 26.7.2016.
10. ↑  Pham, Michelle: Winnipeg Jet Zachary Yuen, first Chinese-Canadian defenseman drafted to NHL *vancouverobserver.com*.  8.7.2011. Observer Media Group.  Arkistoitu 17.8.2016. Viitattu 26.7.2016. (englanniksi)